चीन की प्रति व्यक्ति आय अभी भी विकसित देशों के मुकाबले काफी कम है। लिहाजा चीन भूमंडलीकरण को सशक्त बनाने की पूरी कोशिश करेगा और ट्रंप के विपरीत चाहेगा कि अमेरिकी बाजार चीनी उत्पादों के लिए पहले जैसे ही खुले रहें। ट्रंप ने भले ही चुनाव प्रचार में चीन के खिलाफ अभियान चलाया हो और उनके प्रशासन में चीन विरोधियों की भरमार हो लेकिन वह शायद ही चीन के उभार को रोक सके। चीन ने हमेशा स्वयं को विश्व के केंद्र के रूप में देखा है जिससे उसे पश्चिमी साम्राज्यवाद ने वंचित कर दिया था। ऐसा लग रहा है कि विश्व में शक्ति का संतुलन पुन: चीन की ओर झुकता जाएगा। ध्यान रहे कि तमाम बयानबाजी के बाद ट्रंप को ताइवान के मुद्दे पर झुकना पड़ा और ‘एक चीन’ नीति का समर्थन भी करना पड़ा